ai4bharat/Pralekha huggingface dataset:
पंतप्रधान कार्यालय
अर्थव्यवस्था, समाजकार्य आणि पर्यावरणाचा समावेश असलेल्या कार्यक्रमांना उपस्थित राहून पंतप्रधानांनी साजरा केला आपला जन्मदिवस
सर्वांच्या शुभेच्छा आणि आपुलकीबद्दल पंतप्रधानांनी मानले आभार
राष्ट्रीय आणि आंतरराष्ट्रीय स्तरावरील मान्यवरांनी दिलेल्या शुभेच्छांबद्दल पंतप्रधानांनी मानले आभार
पंतप्रधान नरेंद्र मोदी यांनी अर्थव्यवस्था, समाज आणि पर्यावरणाचा समावेश असलेल्या कार्यक्रमांना उपस्थित राहून आज आपला वाढदिवस साजरा केला. आपल्याला मिळालेल्या शुभेच्छा आणि आपुलकीबद्दल त्यांनी कृतज्ञता देखील व्यक्त केली.
मोदी आपल्या ट्वीटर संदेशात म्हणाले:
“मला मिळालेल्या आपुलकीने मी भारावून गेलो आहे. मला वाढदिवसानिमित्त शुभेच्छा देणाऱ्या प्रत्येकाचे मी आभार मानतो. या शुभेच्छांमुळे मला आणखी जोमाने काम करायचे बळ मिळते. आजचा दिवस विविध सामाजिक सेवा उपक्रमांसाठी समर्पित करणाऱ्या सर्वांची मी प्रशंसा करतो. त्यांचा निर्धार प्रशंसनीय आहे.”
“आजचा दिवस अर्थव्यवस्था, समाज आणि पर्यावरणाचा समावेश असलेल्या कार्यक्रमांना उपस्थित राहून मी व्यतीत केला. माझा या गोष्टीवर विश्वास आहे की जेव्हा आपण या क्षेत्रांवर एकत्रितपणे काम करू, तेव्हा शाश्वत आणि सर्वसमावेशक विकासाचे आपले उद्दिष्ट सफल होईल. आगामी काळात आपण अधिक परिश्रम घेत राहूया.”
पंतप्रधानांना अनेक आंतरराष्ट्रीय नेत्यांनी वाढदिवसा निमित्त शुभेच्छा दिल्या.
डॉमिनिका राष्ट्रकुलचे पंतप्रधान, रुझवेल्ट स्केरिट यांना पंतप्रधानांनी उत्तर दिले
“पंतप्रधान @SkerritR, आपण दिलेल्या वाढदिवसाच्या शुभेच्छांबद्दल आभारी आहे.”
नेपाळचे पंतप्रधान एच. ई शेर बहादूर देऊबा यांना पंतप्रधान म्हणाले
“पंतप्रधान @SherBDeuba, आपण दिलेल्या शुभेच्छांबद्दल धन्यवाद. मी मनापासून भारावून गेलो आहे.
मॉरिशसचे पंतप्रधान प्रविंद कुमार जग्गनाथ यांनीही पंतप्रधानांना शुभेच्छा दिल्या आणि मोदींनी त्याला उत्तर दिले
“माझे प्रिय मित्र पंतप्रधान @KumarJugnauth यांनी दिलेल्या शुभेच्छांबद्दल मी त्यांचे आभार मानतो.”
भुतानच्या पंतप्रधानांनी दिलेल्या शुभेच्छांना पंतप्रधानांनी उत्तर दिले.
“@PMBhutan यांनी दिलेल्या शुभेच्छांबद्दल धन्यवाद. भुतानमधील माझ्या मित्रांकडून मला नेहमी मिळालेले प्रेम आणि आदर माझ्यासाठी खरोखर महत्वाचे आहे.
पंतप्रधानांनी राष्ट्रीय स्तरावरील मान्यवरांचे त्यांनी दिलेल्या शुभेच्छांबद्दल आभार मानले. पंतप्रधानांनी राष्ट्रपती द्रौपदी मुर्मू यांचे त्यांनी दिलेल्या शुभेच्छांबद्दल आभार मानले. “माननीय राष्ट्रपती, आपण दिलेल्या शुभेच्छांबद्दल खूप-खूप धन्यवाद @rashtrapatibhvn”
उपराष्ट्रपती जगदीप धनखड यांना उत्तर देताना पंतप्रधान म्हणाले “उपराष्ट्रपती जगदीप धनखड यांनी दिलेल्या शुभेच्छांबद्दल आभारी आहे @VPSecretariat”
माजी राष्ट्रपती रामनाथ कोविंद यांनी देखील पंतप्रधानांना शुभेच्छा दिल्या आहेत, त्याला पंतप्रधानांनी उत्तर दिले आहे.
“आपल्याला मनापासून धन्यवाद माननीय @ramnathkovind जी।“
माजी उपराष्ट्रपती एम वेंकय्या नायडू यांनी दिलेल्या शुभेच्छांना पंतप्रधानांनी उत्तर दिले आहे,
“वेंकैय्या गारु, आपण दिलेल्या शुभेच्छांनी मी भारावून गेलो आहे. @MVenkaiahNaidu”
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी लसीकरण अभियानाअंतर्गत आतापर्यंत लसीच्या 54.58 कोटी मात्रा देण्यात आल्या.
देशात उपचाराधीन रुग्णांची संख्या ही एकूण रुग्णांच्या 1.18 %, हा दर मार्च 2020 पासून सर्वात कमी पातळीवर
देशात उपचाराधीन रुग्णांची सध्याची संख्या 3,81,947,गेल्या 145 दिवसांतील ही सर्वात कमी संख्या आहे.
रुग्ण बरे होण्याचा दर सध्या 97.48 % हा दर मार्च 2020 पासूनचा सर्वात अधिक आहे.
देशात आतापर्यंत एकूण 3,14,11,924 कोरोनामुक्त
गेल्या 24 तासात 35,909 रुग्ण कोविडमुक्त झाले
गेल्या 24 तासात देशात 32,937 नव्या रुग्णांची नोंद
साप्ताहिक पॉझीटीव्हिटी दर 5% हून कमी, सध्या हा दर 2.01 %
दैनंदिन पॉझीटीव्हिटी दर 2.79%; गेल्या 21 दिवसांपासून हा दर 3% पेक्षा कमी राहिला आहे
चाचण्यांच्या क्षमतेत लक्षणीय वाढ –आतापर्यंत देशभरात एकूण 49.48 कोटी चाचण्या करण्यात आल्या
रस्ते वाहतूक आणि महामार्ग मंत्रालय
‘एनएचएआय’महामार्ग क्षेत्रातल्या गुंतवणूकदारांच्या सुविधेसाठी ‘पायाभूत गुंतवणूक न्यास’स्थापन करणार
उत्कृष्ट गुंतवणूक व्यवस्थापक मंडळ नियुक्तीसाठी समितीची निर्मिती
नवी दिल्ली, 2 जुलै 2020
महामार्ग क्षेत्रामध्ये गुंतवणूकदारांच्या सुविधेसाठी राष्ट्रीय महामार्ग प्राधिकरणाने ‘पायाभूत गुंतवणूक न्यास’  स्थापण्याची प्रक्रिया सुरू केली आहे. या प्रस्तावित न्यासाचे कामकाज पाहण्यासाठी त्यामध्ये उत्कृष्ट गुंतवणूक व्यवस्थापक मंडळ असावे, हे लक्षात घेवून या मंडळाच्या नियुक्तीसाठी समितीची निर्मिती करण्यात आली आहे.
पायाभूत गुंतवणुकीसाठी तसेच देशातल्या कोणत्याही सरकारी किंवा निमसरकारी संस्थेने प्रायोजित केलेल्या स्वतंत्र न्यासाची स्थापना करणारे एनएचएआय हे देशातले पहिले प्राधिकरण असणार आहे. गुंतवणुकीचे सुनियोजित व्यवस्थापन करण्यासाठी व्यावसायिक व्यवस्थापकीय रचना असणे महत्वाचे आहे, हे लक्षात घेवून या न्यासाची स्थापना करण्यात येणार आहे.
या गुंतवणूक व्यवस्थापन मंडळामध्ये दोन स्वतंत्र संचालक आणि एका अध्यक्षाचा समावेश असेल. त्यांची निवड उत्कृष्ट प्रतिभेचा कस लावून करण्यात येणार आहे. त्यासाठी एक ‘शोध-निवड’ समिती नियुक्त करण्यात आली आहे. राष्ट्रीय महामार्ग प्राधिकरणाचे अध्यक्ष डॉ. सुखबिर सिंग संधू या समितीने संयोजक आहेत. इतर सदस्यांमध्ये एचडीएफसीचे अध्यक्ष दीपक पारेख, आयसीआयसीआय बँकेचे अध्यक्ष गिरीशचंद्र चतुर्वेदी आणि रस्ते वाहतूक आणि महामार्ग मंत्रालयाचे माजी सचिव संजय मित्रा यांचा समावेश आहे.
राष्ट्रीय महामार्ग प्राधिकरणाने पूर्ण केलेल्या महामार्ग प्रकल्पांमधून आता पुरेशी कमाई व्हावी, यासाठी बाजारपेठेतून संसाधने एकत्रित करून व्यावसायिकतेने पायाभूत न्यास चालवण्यासाठी तज्ज्ञांची एक सक्षम संस्था स्थापन करण्याची कल्पना यामागे आहे.
S.Thakur/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
कायदा आणि न्याय मंत्रालय
प्रसिद्धी पत्रक
26.05.2023 रोजी जारी करण्यात आलेल्या अधिसूचनेनुसार, भारतीय राज्यघटनेच्या कलम 217 द्वारे प्रदान केलेल्या अधिकारांचा वापर करून, खालील न्यायाधीशांची विविध उच्च न्यायालयांचे मुख्य न्यायाधीश म्हणून नियुक्ती करताना राष्ट्रपतींना आनंद वाटत आहे:
1. मुंबई उच्च न्यायालयाचे न्यायाधीश संजय विजयकुमार गंगापूरवाला गंगापूरवाला यांची मद्रास उच्च न्यायालयाचे मुख्य न्यायाधीश म्हणून नियुक्ती करण्यात आली आहे.
2. मुंबई उच्च न्यायालयाचे न्यायाधीश न्यायमूर्ती रमेश देवकीनंदन धनुका यांची मुंबई उच्च न्यायालयाचे मुख्य न्यायाधीश म्हणून नियुक्ती करण्यात आली आहे.
|
|
अनु क्र.
|
|
न्यायाधीशाचे नाव
|
|
तपशील
|
|
1.
|
|
संजय विजयकुमार गंगापूरवाला गंगापूरवाला,
न्यायाधीश, मुंबई उच्च न्यायालय.
|
|
मद्रास उच्च न्यायालयाचे मुख्य न्यायाधीश म्हणून नियुक्ती
|
|
2.
|
|
न्यायमूर्ती रमेश देवकीनंदन धनुका,
न्यायाधीश, मुंबई उच्च न्यायालय
|
|
मुंबई उच्च न्यायालयाचे मुख्य न्यायाधीश म्हणून नियुक्ती
ऊर्जा मंत्रालय
उत्पादन संलग्न प्रोत्साहन योजना  अंतर्गत सरकारकडून 39600 मेगावॅट देशांतर्गत सौर पीव्ही मॉड्युल उत्पादन क्षमतेचे वितरण
उत्पादन संलग्न प्रोत्साहन योजनेद्वारे  93041 कोटींची गुंतवणूक अपेक्षित ;एक लाखाहून अधिक प्रत्यक्ष आणि अप्रत्यक्ष रोजगार निर्मिती
नवी दिल्ली, 28 मार्च 2023
उच्च कार्यक्षमतेच्या सौर पीव्ही मॉड्यूल्ससाठी उत्पादन संलग्न प्रोत्साहन योजनेअंतर्गत  , सरकारने एकूण रु. 14,007 कोटी खर्चासह एकूण 39,600 देशांतर्गत सौर पीव्ही मॉड्यूल उत्पादन क्षमता 11 कंपन्यांना वितरीत केली आहे . एकूण 7400 मेगावॅट उत्पादन क्षमता ऑक्टोबर 2024 पर्यंत कार्यान्वित होणे अपेक्षित आहे तर एप्रिल 2025 पर्यंत 16,800 मेगावॅट क्षमता आणि एप्रिल 2026 पर्यंत उर्वरित 15,400 मेगावॅट क्षमता कार्यान्वित होण्याची अपेक्षा आहे.
योजनेच्या दुसऱ्या टप्प्यात 93,041 कोटींची गुंतवणूक अपेक्षित आहे. यातून एकूण 1,01,487 रोजगार निर्माण होतील यामध्ये 35,010 लोकांना प्रत्यक्ष आणि 66,477 लोकांना अप्रत्यक्षपणे रोजगार मिळेल. कंपन्यांची यादी परिशिष्ट - अ मध्ये आहे.
उच्च तंत्रज्ञान सौर पीव्ही मॉड्युल्सच्या उत्पादनाच्या मूल्य साखळीमध्ये भारताची कामगिरी उत्तम आहे आणि यातील क्षमता वाढ हे सौर उत्पादन क्षेत्रात भारताला आत्मनिर्भर बनवण्याच्या दिशेने एक मोठे पाऊल आहे, असे सांगत केंद्रीय ऊर्जा तसेच नवीन आणि अक्षय ऊर्जा मंत्री आर.के. सिंह यांनी पीएलआय योजनेचे यश अधोरेखित केले. पुढील 3 वर्षांत सुमारे 48 गिगावॅट देशांतर्गत मॉड्यूल उत्पादन क्षमतेसह "भारताच्या नवीकरणीय ऊर्जा क्षेत्रातील स्थितीमध्ये उत्पादन संलग्न प्रोत्साहन योजना ही महत्वपूर्ण परिवर्तन घडवणारी असल्याचे सिद्ध झाले आहे, असे ते म्हणाले. या योजनेमुळे केवळ जागतिक पुरवठा साखळीला बसलेल्या हादऱ्यांचा प्रभाव कमी करण्यासाठी सरकारच्या प्रयत्नांना चालना तर मिळाली आहेच ,मात्र माननीय पंतप्रधानांच्या आत्मनिर्भर भारताच्या संकल्पनेनुसार आपले आयातीवरील अवलंबित्व देखील कमी केले आहे,” असे सिंह यांनी सांगितले.
नोव्हेंबर-डिसेंबर, 2022 मध्ये योजनेच्या पहिल्या टप्प्याअंतर्गत एकूण 8737 मेगावॅट वीजनिर्मिती क्षमतेचे वितरण करण्यात आले. दोन टप्प्यांचा एकत्रित विचार करता, सरकारच्या 18,500 कोटी रुपयांहून अधिक एकत्रित पाठबळासह उत्पादन संलग्न प्रोत्साहन योजनेंतर्गत वितरीत केलेली एकूण देशांतर्गत सौर पीव्ही मॉड्यूल उत्पादन क्षमता, 48,337 मेगावॅट आहे.
परिशिष्ट - अ
|
|
Capacity awarded under PLI Scheme 
|
|
P+W+C+M Basket
|
|
Sr. No
|
|
Name of Bidder
|
|
Manufacturing Capacity 
|
|
1
|
|
Indosol
|
|
6000
|
|
2
|
|
Reliance
|
|
6000
|
|
3
|
|
First Solar
|
|
3400
|
|
Total
|
|
15400
|
|
W+C+M Basket
|
|
Sr. No.
|
|
Name of Bidder
|
|
Manufacturing Capacity 
|
|
1
|
|
Waaree
|
|
6000
|
|
2
|
|
Avaada
|
|
3000
|
|
3
|
|
ReNew
|
|
4800
|
|
4
|
|
JSW
|
|
1000
|
|
5
|
|
Grew
|
|
2000
|
|
Total
|
|
16800
|
|
C+M Basket
|
|
Sr. No
|
|
Name of Bidder
|
|
Manufacturing Capacity 
|
|
1
|
|
Vikram
|
|
2400
|
|
2
|
|
AMPIN
|
|
1000
|
|
3
|
|
Tata Power Solar
|
|
4000
|
|
Total
|
|
7400
|
|
Grand totals
|
|
39600
R.Aghor/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 167
माहिती आणि प्रसारण मंत्रालय
स्वातंत्र्यदिन -2021 महोत्सवाचा भाग म्हणून फिल्मस डिव्हिजन तर्फे 'आजादि का अमृत महोत्सव चित्रपट महोत्सव'
मुंबई, 14 ऑगस्ट 2021
फिल्म्स डिव्हिजन तीन दिवसीय आजादी का अमृत महोत्सव फिल्म महोत्सवासह देशाच्या 75 वा स्वातंत्र्य दिन सोहळ्यात आपला सहभाग नोंदवणार आहे. स्वातंत्र्य संग्राम आणि स्वातंत्र्य सैनिक यांच्यावर आधारित 20 माहितीपटांचे प्रसारण या चित्रपट महोत्सवांतर्गत होईल. फिल्म्स डिव्हिजनच्या संकेतस्थळावरून तसेच युट्युब वाहिनीवरून 15 ते 17 ऑगस्ट 2019 या कालावधीत हे माहितीपट प्रदर्शित केले जातील.
केंद्र सरकारच्या 'आजादी का अमृत महोत्सव' या अद्वितीय उपक्रमाचा भाग म्हणून हा चित्रपट महोत्सव आयोजित करण्यात आला आहे. 'आजादी का अमृतमहोत्सव' हा भारताची 75 वर्षांमधील प्रगती आणि आपण भारतीय, आपली संस्कृती आणि यश यांची दैदीप्यमान ऐतिहासिक परंपरा यांचे स्मरण करण्याच्या उद्देशाने साजरा होणारा उपक्रम आहे.
भारताच्या स्वातंत्र्य संग्रामाला कलाटणी देणाऱ्या क्षणांवर आधारित निवडक माहितीपट यात समाविष्ट आहेत. यामध्ये 1857 मधील भारताचा पहिला स्वातंत्र्यसंग्राम ते गांधी युगाची पहाट, संपूर्ण स्वराज्याचे आवाहन, दांडी यात्रा, काळे पाणी आणि स्वातंत्र्यानंतरचे संस्थानांचे विलिनीकरण अशा घटनांवरील माहितीपट या चित्रपट महोत्सवात प्रदर्शित केले जातील.
करोडो ज्ञात-अज्ञात स्वातंत्र्यसैनिकांनी दिलेल्या योगदानामुळे भारताला स्वातंत्र्याच्या पहाटेचे सुवर्णक्षण अनुभवता आले. 'आजादी का अमृतमहोत्सव चित्रपट महोत्सव' चित्रपटांद्वारे अशा काही स्वातंत्र्यसैनिकांना आदरांजली वाहणार आहे.
सुभाषचंद्र बोस, चंद्रशेखर आझाद, बिरसा मुंडा , रामप्रसाद बिस्मिल , अश्फाक उल्ला खान, बाबा शाहमल , डॉक्टर गोपीनाथ बोर्डोलोई, बाघा जतीन, मातंगिनी हजारा, बंकिमचंद्र यांच्यावरील चरित्रपट प्रदर्शित होतील. काही अज्ञात स्वातंत्र्य सैनिकांवर आधारित चित्रपटही दाखवण्यात येतील. हनवंत सहाय, पंडित जयनंदन झा, शिवा गुरुनाथन, शांताराम वकील, मरिमुथ्थू चेट्टीयार कशा अनेक अज्ञात स्वातंत्र्य सैनिकांवरील काही चित्रपटांचाही यात समावेश आहे.
'गांधी रिडिस्कव्हर्ड' हा सध्याच्या पार्श्वभूमीवर गांधीवाद आणि स्वदेशी ही समाज बदलाची साधने कशी ठरू शकतात यावर प्रकाश टाकणारा चित्रपट, या चित्रपट महोत्सवाचे मुख्य आकर्षण असेल.
हा चित्रपट महोत्सव 15 ऑगस्ट ते 17 ऑगस्ट 2021 कालावधीत https://filmsdivision.org/ या संकेतस्थळावरून ‘Documentary of the Week’ या विभागाअंतर्गत प्रदर्शित होईल . याशिवाय https://www.youtube.com/user/FilmsDivision या युट्युब वाहिनीवरून दाखवण्यात येईल.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
वाणिज्य आणि उदयोग मंत्रालय
जागतिक व्यापार संघटनेच्या कृषीविषयक कराराचा कल विकसनशील देशांविरोधात : केंद्रीय मंत्री पियुष गोयल
जी -33 आभासी अनौपचारिक मंत्रिस्तरीय बैठकीला केंद्रीय वाणिज्य आणि उद्योग मंत्री पियुष गोयल यांनी केले संबोधित
जी-33 च्या कृषी प्राधान्य मुद्द्यांवर आणि 30 नोव्हेंबर ते 3 डिसेंबर 2021 या कालावधीत होणाऱ्या आगामी बाराव्या मंत्रिस्तरीय परिषदेसंदर्भात  चर्चा करण्याच्या दृष्टीने इंडोनेशियाच्या वतीने आयोजित जी -33 अनौपचारिक मंत्रीस्तरीय बैठक काल आभासी पद्धतीने झाली.
इंडोनेशिया प्रजासत्ताकचे व्यापार मंत्री श्री मुहम्मद लुत्फी या अनौपचारिक मंत्रिस्तरीय बैठकीच्या अध्यक्षस्थानी होते
जागतिक व्यापार संघटनेचे महासंचालक डॉ. एन्गोझी ओकोंजो इव्हीअल यांनी या बैठकीत मुख्य भाषण दिले. एकूण 47, G-33 सदस्यांपैकी भारतासह 21 सदस्य देशांच्या प्रतिनिधींना आपले विचार संक्षिप्तपणे मांडण्यासाठी व्यासपीठ उपलब्ध करून देण्यात आले.
या बैठकीसाठी वाणिज्य आणि उद्योग, ग्राहक व्यवहार आणि अन्न व सार्वजनिक वितरण आणि वस्त्रोद्योग मंत्री श्री पियुष गोयल यांनी भारताच्या अधिकृत शिष्टमंडळाचे नेतृत्व केले. एमसी 12 साठी विश्वास निर्माण करण्याचा भाग म्हणून, जी -33 ने, अन्नसुरक्षा उद्देशांसाठी अत्यंत महत्त्वाच्या अशा सार्वजनिक साठवणुकीसंदर्भात  कायमस्वरूपी तोडगा काढण्याच्या दृष्टीने तसेच देशांतर्गत समर्थनाच्या जलद आणि संतुलित परिणामांसाठी विशेष सुरक्षा यंत्रणेला  अंतिम स्वरूप देण्यासाठी, सकारात्मक परिणाम मिळविण्याच्या दृष्टीने प्रयत्न करणे आवश्यक आहे, यावर मंत्र्यांनी या बैठकीत बोलताना भर दिला. जागतिक व्यापार संघटनेचा कृषीविषयक करार मोठ्या प्रमाणावर असंतुलित होता, हा करार विकसित देशांच्या बाजूने आहे आणि या करारात नियमांचा कल अनेक विकसनशील देशांच्या विरोधात आहे. म्हणूनच कृषी सुधारणेचे पहिले पाऊल म्हणून, नियम-आधारित, पारदर्शक आणि न्याय्य क्रम सुनिश्चित करण्यासाठी असमानता आणि असंतुलन सुधारणे आवश्यक आहे, हे त्यांनी अधोरेखित केले.
जी - 33 युतीचे सामंजस्य टिकवून ठेवण्यासाठी एकत्रितपणे काम करण्याचे आणि एमसी -12 मधील कृषीसंदर्भात निःपक्ष, संतुलित आणि विकास-केंद्रित परिणामासाठी पाठिंबा मिळवण्याच्या दृष्टीने इतर समविचारी विकसनशील देशांपर्यंत पोहोचून सामंजस्य आणखी बळकट करण्याचे आवाहन त्यांनी जी - 33 सदस्यांना केले.
जागतिक व्यापार संघटनेच्या कृषीसंदर्भातील अनिवार्य समस्यांचे जलद निराकरण करण्यासाठी वचनबद्धतेचा पुनरुच्चार करत G-33 संयुक्त मंत्रिस्तरीय निवेदनाद्वारे या बैठकीचा समारोप झाला. आंतरराष्ट्रीय व्यापार वाटाघाटीचा अविभाज्य भाग म्हणून विशेष आणि विविध उपाययोजनांसह विकसनशील देश आणि कमी विकसित देशांचे विकासाचे प्रश्न समाधानकारकपणे सोडवण्याचे आवाहनही या बैठकीत करण्यात आले.
कृषी मंत्रालय
भरडधान्याबाबत दक्षिण देशांमधील सहकार्य पुढच्या टप्प्यावर नेण्यासाठी कृषी आणि शेतकरी कल्याण मंत्रालयाचे अतिरिक्त सचिव अभिलाक्ष लिखी यांच्या नेतृत्वाखाली एक उच्चस्तरीय भारतीय शिष्टमंडळ आज नायजेरियाची राजधानी अबुजा येथे पोहचले
आफ्रिका खंडातील, 54 देशांमधला दुसरा सर्वात श्रीमंत आणि सर्वाधिक लोकसंख्या असलेला नायजेरिया, भरडधान्याबाबतच्या दक्षिण देशांच्या सहकार्याचा आदर्श ठरु शकतो- लिखी
नवी दिल्ली, 26 जानेवारी 2023
भरडधान्याबाबत जगातील दक्षिणी देशांमधील सहकार्य पुढील टप्प्यावर नेण्यासाठी कृषी आणि शेतकरी कल्याण मंत्रालयाचे अतिरिक्त सचिव अभिलाक्ष लिखी यांच्या नेतृत्वाखाली एक उच्चस्तरीय भारतीय शिष्टमंडळ आज नायजेरियाची राजधानी अबुजा येथे पोहचले आहे.
भरडधान्य केन्द्रित चार दिवसांचा नायजेरिया दौरा 26 जानेवारी ते 29 जानेवारी 2023 या काळात होणार आहे. या दौऱ्यासाठी निघताना जारी केलेल्या निवेदनात लेखी म्हणाले की, भारताच्या प्रयत्नाने सुरु झालेल्या आंतरराष्ट्रीय भरडधान्य वर्ष  2023 च्या पार्श्वभूमीवर हा दौरा होत आहे. केंद्रीय मंत्रालये, राज्य सरकारे/केंद्रशासित प्रदेश आणि भारतीय दूतावासांनी हाती घेतलेल्या केंद्रित उपक्रमांसह वर्षाच्या पहिल्या दिवसापासून यावर काम सुरु आहे.
आफ्रिका खंडातील, 54 देशांमधला दुसरा सर्वात श्रीमंत आणि सर्वाधिक लोकसंख्या असलेला नायजेरिया देश, इजिप्त, दक्षिण आफ्रिका, अल्जेरिया, मोरोक्को, इथिओपिया, केनिया, अंगोला, घाना आणि सुदान यासारख्या भारताच्या इतर महत्त्वाच्या भागीदारांसह, आफ्रिका खंडापुढील सर्वात बिकट आव्हान असलेला, "अन्न सुरक्षेचा अभाव" दूर करण्यासाठी, भरडधान्याबाबतच्या दक्षिणी देशांच्या सहकार्याचा आदर्श ठरु शकतो. भारत आणि आफ्रिकेचे परस्परांना पूरक क्षेत्रीय प्राधान्यक्रम आणि विकसित होत असलेल्या जागतिक अन्न बाजारपेठेतील समान भूमिका, कृषी क्षेत्र आणि विशेषत: भरडधान्य उत्पादन तसेच प्रोत्साहन क्षेत्रात सहकार्याच्या अनेक संधी उपलब्ध करून देतात.
ठळकपणे सांगायचे तर, 140 पेक्षा जास्त देशांतील भारतीय दूतावास 2023 मध्ये आयवायएमच्या उत्सवात सहभागी होतील. आयवायएमच्या पार्श्वभूमीवर परदेशस्थ भारतीयांनाही सहभागी करून घेत प्रदर्शन, परिसंवाद, चर्चासत्रे, पॅनेल चर्चा यासह स्थानिक संस्था, खाद्यपदार्थांवर लिहिणारे फूड ब्लॉगर्स, खाद्य पदार्थांचे आयातदार आणि स्थानिक रेस्टॉरंट इ. यांना सहभागी करुन विविध उपक्रम राबवले जातील.
R.Aghor/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 205
|
आरोग्य आणि कुटुंब कल्याण मंत्रालय
|
कोविड-19 लसीकरण-अद्ययावत स्थिती- दिवस 234
आज पुन्हा एका दिवसांत एक कोटीहून अधिक लसींच्या मात्रा देण्यात आल्या , गेल्या 11 दिवसांत तिसऱ्यांदा ही कामगिरी
भारतातील एकूण लसीकरणाने ओलांडला 69.68 कोटींचा टप्पा
नवी दिल्ली, 6 सप्टेंबर 2021
लसीकरण मोहिमेत आणखी एक मैलाचा दगड पार परत आज भारताने, एकाच दिवसांत एक कोटी कोविड-19 लसींच्या मात्रा देण्याचे काम पूर्ण केले. गेल्या 11 दिवसांत भारताने तिसऱ्यांदा हा विक्रम केला आहे. भारताने आज कोविड-19 लसीकरणात 69.68 कोटींचा  टप्पा पार केला. आज संध्याकाळी सात वाजेपर्यंत उपलब्ध आकडेवारीनुसार, 92 लाखांपेक्षा  अधिक लसींच्या मात्रा देण्यात आल्या आहेत. रात्री उशिरापर्यंत ही आकडेवारी अधिक वाढण्याची अपेक्षा आहे.
लोकसंख्येच्या प्राधान्यक्रमाच्या प्रमाणानुसार, लसींच्या मात्रा खालीलप्रमाणे देण्यात आल्या आहेत:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,61,343
|
|
2nd Dose
|
|
84,96,682
|
|
FLWs
|
|
1st Dose
|
|
1,83,31,096
|
|
2nd Dose
|
|
1,36,48,605
|
|
Age Group 18-44 years
|
|
1st Dose
|
|
27,64,10,694
|
|
2nd Dose
|
|
3,57,76,726
|
|
Age Group 45-59 years
|
|
1st Dose
|
|
13,76,62,940
|
|
2nd Dose
|
|
5,88,34,379
|
|
Over 60 years
|
|
1st Dose
|
|
9,01,61,128
|
|
2nd Dose
|
|
4,72,12,735
|
|
Cumulative 1st dose administered
|
|
53,29,27,201
|
|
Cumulative 2nd dose administered
|
|
16,39,69,127
|
|
Total
|
|
69, 68, 96,328
लोकसंख्येच्या प्राधान्यक्रमाच्या प्रमाणानुसार, लसीकरणाची आजची आकडेवारी खालीलप्रमाणे आहे:
|
|
Date: 6th September, 2021 
|
|
HCWs
|
|
1st Dose
|
|
538
|
|
2nd Dose
|
|
15,783
|
|
FLWs
|
|
1st Dose
|
|
1,186
|
|
2nd Dose
|
|
70,709
|
|
Age Group 18-44 years
|
|
1st Dose
|
|
45,97,510
|
|
2nd Dose
|
|
14,57,554
|
|
Age Group 45-59 years
|
|
1st Dose
|
|
12,24,167
|
|
2nd Dose
|
|
8,15,500
|
|
Over 60 years
|
|
1st Dose
|
|
6,06,772
|
|
2nd Dose
|
|
4,11,103
|
|
1st Dose Administered in Total
|
|
64,30,173
|
|
2nd Dose Administered in Total
|
|
27,70,649
|
|
Total
|
|
92,00,822
कोविड-19 च्या संसर्गाचा धोका असलेल्या लोकांचे संरक्षण करण्यासाठी देशव्यापी लसीकरण मोहिम राबवली जात आहे. सर्वोच्च पातळीवरून या लसीकरण मोहिमेवर देखरेख ठेवली जात आहे.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
पंतप्रधान कार्यालय
नववर्षानिमित्त पंतप्रधानांकडून शुभेच्छा
नवी दिल्ली, 1 जानेवारी 2019
पंतप्रधान नरेंद्र मोदी यांनी नववर्षानिमित्त देशातल्या जनतेला शुभेच्छा दिल्या आहेत.
2019 हे वर्ष सर्वांसाठी आनंदाचे आणि आरोग्यदायी राहो. या वर्षात सर्वांच्या आशा-आकांक्षाची पूर्तता व्हावी अशा सदिच्छा पंतप्रधानांनी व्यक्त केल्या आहेत.
B.Gokhale/N.Chitale/P.Kor
(Visitor Counter : 75
आरोग्य आणि कुटुंब कल्याण मंत्रालय
देशातील कोविड प्रतिबंधक लसीकरण 38.76 कोटीहून अधिक
रुग्ण बरे होण्याचा दर 97.28%
देशात गेल्या 24 तासात कोरोनाचे 38,792 नवे दैनंदिन रुग्ण
भारतात सध्या उपचाराधीन रुग्णांची संख्या  ही आतापर्यंतच्या एकूण रुग्ण संख्येच्या केवळ 1.39%
दैनंदिन पॉझीटीव्हिटी दर  सलग 23 व्या दिवशी पॉझीटीव्हिटी दर 3% कमी
भारतात एकूण 38.76 कोटीहून अधिक कोरोना प्रतिबंधक लसीकरण झाले आहे. आज सकाळी 7 वाजेपर्यंत प्राप्त अहवालानुसार एकूण 49,10,876 सत्रांद्वारे 38,76,97,935 मात्रा देण्यात आल्या आहेत.गेल्या 24 तासात 37,14,441 मात्रा देण्यात आल्या.
21 जून 2021 पासून कोविड-19 सार्वत्रिक लसीकरणाचा नवा टप्पा सुरु झाला आहे. देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
महामारीच्या सुरवातीपासून कोरोनाची लागण झालेल्यांपैकी एकूण 3,01,04,720 रुग्ण कोरोना मुक्त झाले आहेत. गेल्या 24 तासात 41,000 रुग्ण कोरोना मुक्त झाले आहेत. कोरोनातून बरे होण्याचा दर 97.28%, असून याचा आलेख चढता आहे.
गेल्या 24 तासात 38,792 नव्या दैनंदिन रुग्णांची नोंद झाली.
सलग 17 दिवस 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेशा यांच्या समन्वित प्रयत्नांचा हा परिणाम आहे.
भारतात आज उपचाराधीन रुग्णांची संख्या 4,29,946 असून उपचाराधीन रुग्ण संख्या ही एकूण पॉझिटीव्ह रुग्ण संख्येच्या केवळ 1.39% आहे.
देशाच्या कोरोना चाचण्या करण्याच्या क्षमतेत वाढ होत असून गेल्या 24 तासात 19,15,501 चाचण्या करण्यात आल्या. आतापर्यंत 43.59 कोटीहून अधिक  चाचण्या करण्यात आल्या.
देशात चाचण्यांची क्षमता वाढवण्यात आली असताना साप्ताहिक पॉझीटीव्हिटी दर सातत्याने खाली येत आहे. सध्या साप्ताहिक पॉझीटीव्हिटी दर 2.25% आहे. आज दैनंदिन पॉझीटीव्हिटी दर 2.10% आहे. दैनंदिन पॉझीटीव्हिटी दर सलग 23 व्या दिवशी 3% इतका कमी तर सलग 37 व्या दिवशी 5% पेक्षा कमी राहिला आहे.
कंपनी व्यवहार मंत्रालय
कंपनी कायदा 2013 आणि निधी नियम 2014 अंतर्गत निधी कंपनी म्हणून घोषित करण्यासाठी आवश्यक निकष पूर्ण करण्यात अपयशी ठरलेल्या 348 कंपन्यांशी संबंधीताना सरकारचा सावधगिरीचा इशारा
कंपनी कायदा, 2013  च्या कलम 406 अंतर्गत आणि निधी नियम, 2014  नुसार निधी कंपनी म्हणून समाविष्ट केलेल्या कंपन्यांना निधी कंपनी म्हणून घोषित करण्यासाठी एनडीएच -4 स्वरूपात केंद्र सरकारकडे अर्ज करणे आवश्यक आहे.
असे निदर्शनाला आले आहे की, कंपनी कायदा , 2013 अंतर्गत निधी कंपनी म्हणून घोषित करण्यासाठी कंपन्या केंद्र सरकारकडे अर्ज करत आहेत मात्र 24.08.2021 पर्यंत छाननी केलेल्या 348 कंपन्यांनी केलेल्या अर्जापैकी एकही कंपनी केंद्र सरकारकडून निधी कंपनी म्हणून घोषित करण्यासाठी आवश्यक निकष पूर्ण करू शकली नाही.अशा अनेक कंपन्या आहेत ज्या निधी कंपनी म्हणून काम करत असल्या तरी त्यांनी अद्याप निधी कंपनी म्हणून घोषित करण्यासाठी केंद्र सरकारकडे अर्ज केलेला नाही ,हे कंपनी कायदा , 2013 आणि निधी नियम, 2014 चे उल्लंघन आहे.
निधी कंपनी म्हणून काम करणाऱ्या कंपनीच्या पूर्वेतिहासाची पडताळणी करणे आणि कंपनीचे सभासद होण्यापूर्वी आणि अशा कंपन्यांमध्ये कष्टाने कमावलेले पैसे जमा / गुंतवणूक करण्यापूर्वी केंद्र सरकारने या कंपन्यांना निधी कंपनी म्हणून घोषित केले आहे का याबाबत संबंधितानी खातरजमा करण्याचा सल्ला देण्यात आला आहे.
कार्मिक, सार्वजनिक तक्रार आणि निवृत्ती वेतन मंत्रालय
डॉ. जितेंद्र सिंग यांनी देशातील 410 जिल्ह्यातील राष्ट्रीय कोरोना सर्वेक्षण प्रसिद्ध केले
नवी दिल्ली, 2 एप्रिल 2020
कार्मिक, सार्वजनिक तक्रारी आणि निवृत्तीवेतन राज्यमंत्री डॉ. जितेंद्र सिंह, यांनी आज कोविड 19 - जिल्हाधिकारी आणि भारतीय प्रशासकीय अधिकाऱ्यांचे . प्रतिसाद हे राष्ट्रीय सज्जता सर्वेक्षण प्रसिद्ध केले. या अहवालाची एक प्रत https://darpg.gov.in वर उपलब्ध आहे.
स्वातंत्र्यानंतर भारताला भेडसावणाऱ्या या सर्वांत मोठ्या आरोग्य संकटाचा सामना करताना देशासमोरील शासकीय आव्हानांचा धांडोळा घेण्यासाठी कामकाजाच्या 3 दिवसात 410 जिल्ह्यांमध्ये कोव्हीड 19 राष्ट्रीय सज्जता सर्वेक्षण 2020 घेण्यात आले.
या सज्जता सर्वेक्षणाची उद्दिष्टे खालीलप्रमाणे आहेत.
राज्यभरात कोविड 19 सज्जतेचे तुलनात्मक विश्लेषण विकसित करणे;
कोविड 19 सज्जतेची मुख्य प्राथमिकता आणि अडचणी अधोरेखित करणे, कारण त्या क्षेत्रात काम करणाऱ्या नागरी सेवकांना त्या माहित असायला हव्यात
संस्थात्मक / लॉजिस्टिक्स / रुग्णालय सज्जता निर्माण करणाऱ्या सक्षम घटकांपर्यंत पोहोचणे
भारतातील जिल्ह्यांमध्ये कोविड 19 चा सामना करण्यासाठी प्रणाली आणि प्रक्रिया संबंधित त्रुटी ओळखण्यासाठी कल जाणून घेणे .
देशभरातील सर्व जिल्ह्यांमध्ये कोविड 19 सज्जता सर्वेक्षण घेण्यात आले आणि प्रत्यक्ष काम करणाऱ्या 410 नागरी सेवकांचा प्रतिसाद जाणून घेण्यात आला. केंद्र सरकारचे सहाय्यक सचिव म्हणून काम केलेले  तुकडीतील जिल्हाधिकारी आणि आयएएस अधिकारी या सर्वेक्षणात सहभागी झाले होते. 25 मार्च 2020 पासून कामकाजाच्या तीन दिवसांमध्ये हे सर्वेक्षण करण्यात आले.
या प्रसंगी बोलताना डॉ. जितेंद्र सिंह म्हणाले की, पंतप्रधानांनी 19 मार्च 2020 आणि 24 मार्च 2020 रोजी राष्ट्राला संबोधित करताना केलेल्या भाषणात भारतीय जनतेला त्यांच्याकडील प्रत्येक संसाधनासह विषाणूचा प्रसार थोपवण्यासाठी लढा देण्याचे आवाहन केले होते. डॉ. जितेंद्र सिंह म्हणाले की कोविड १९ वरील राष्ट्रीय सज्जता सर्वेक्षणात भारताचा प्रतिसाद सुसंगत, हेतूपूर्ण आणि दृढ निर्धार असलेला आहे. या महामारीचा सामना करण्यासाठी राष्ट्रीय, राज्य आणि जिल्हा स्तरावर असलेला समन्वय प्रभावी ठरला आहे. सरकारच्या धोरणात्मक कृती - जनता कर्फ्यू, राष्ट्रीय लॉकडाउन, 1.7 अब्ज रुपयांचे आर्थिक पॅकेज , आरबीआयच्या घोषणा या उपाययोजनांना अभूतपूर्व पाठिंबा मिळाला आहे.
डॉ. जितेंद्रसिंग यांनी राष्ट्रीय लॉकडाउनची अंमलबजावणी करण्यासाठी नागरी सेवक, डॉक्टर, परिचारिका , आरोग्य क्षेत्रातील तज्ञ, पोलिस अधिकाऱ्यांच्या अथक प्रयत्नांची दखल घेतली. भारताचे नागरिक जबाबदार आणि सहकार्य करणारे आहेत आणि त्यांनी कोविड १९ ची मार्गदर्शक तत्त्वे योजनाबद्ध पद्धतीने स्वीकारली आहेत असे त्यांनी अधोरेखित केलं.
हे सर्वेक्षण राष्ट्रीय आणि राज्य स्तरावरील धोरण निर्मात्यांसाठी एक मापदंड म्हणून काम करेल असे मत त्यांनी व्यक्त केले. डॉ. जितेंद्रसिंग यांनी पंतप्रधान नरेंद्र मोदी यांनी संकटाच्या क्षणी केलेल्या नेतृत्वाबद्दल त्यांचे आभार मानले आणि आशा व्यक्त केली की, देशाचे नागरिक आणि सरकार यांच्या निर्धारपूर्ण प्रयत्नांमुळे येत्या काळात हे संकट दूर होईल.
डीएआरपीजीचे सचिव डॉ. क्षत्रपती शिवाजी, डीएआरपीजीचे अतिरिक्त सचिव व्ही. श्रीनिवास, सहसचिव जया दुबे आणि एन.बी.एस.राजपूत यांच्यासह विभागाच्या वरिष्ठ अधिका-यांनी व्हिडिओ कॉन्फरन्सिंग सुविधेद्वारे या कार्यक्रमात भाग घेतला.
G.Chippalkatti/S.Kane/P.Kor
(Visitor Counter : 116